CELEX: 62011CN0510
Language: el
Date: 2011-09-29 00:00:00
Title: Υπόθεση C-510/11 P: Αναίρεση που άσκησε στις 29 Σεπτεμβρίου 2011 η Kone Oyj, Kone GmbH, Kone BV κατά της αποφάσεως που εξέδωσε το Γενικό Δικαστήριο (όγδοο τμήμα) στις 13ης Ιουλίου 2011 στην υπόθεση T-151/07, Kone Oyj, Kone GmbH, Kone BV κατά Επιτροπής

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/13
            
         Αναίρεση που άσκησε στις 29 Σεπτεμβρίου 2011 η Kone Oyj, Kone GmbH, Kone BV κατά της αποφάσεως που εξέδωσε το Γενικό Δικαστήριο (όγδοο τμήμα) στις 13ης Ιουλίου 2011 στην υπόθεση T-151/07, Kone Oyj, Kone GmbH, Kone BV κατά Επιτροπής
   (Υπόθεση C-510/11 P)
   2011/C 362/20
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: Kone Oyj, Kone GmbH, Kone BV (εκπρόσωποι: T. Vinje, Solicitor, D. Paemen, Advocaat, A. Τόμτσης, δικηγόρος, A. Morfey, Solicitor)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα των αναιρεσειουσών
   
   Οι αναιρεσείουσες ζητούν από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου·
            
         
               —
            
            
               να ακυρώσει το άρθρο 2, παράγραφος 2, της προσβαλλομένης αποφάσεως, στο μέτρο που επιβάλλει πρόστιμα στην Kone Oyj και την Kone GmbH, καθώς και, είτε να μην επιβάλει κανένα πρόστιμο, είτε να μειώσει το ποσό των προστίμων που επιβλήθηκαν με την απόφαση της Επιτροπής της 21ης Φεβρουαρίου 2007 σχετικά με διαδικασία εφαρμογής του άρθρου 101 ΣΛΕΕ (Υπόθεση COMP/E-1/38.823 — Ανελκυστήρες και κυλιόμενες κλίμακες) (στο εξής: αναιρεσιβαλλόμενη απόφαση)·
            
         
               —
            
            
               να ακυρώσει το άρθρο 2, παράγραφος 4, της αποφάσεως της Επιτροπής, στο μέτρο που επιβάλλει πρόστιμο στην Kone Oyj και Kone BV, και να μειώσει το ποσό του προστίμου που επιβλήθηκε με την απόφαση της Επιτροπής, και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Οι αναιρεσείουσες προβάλλουν, προς στήριξη της αιτήσεώς τους, τους ακόλουθους λόγους αναιρέσεως:
   
                
            
            
               Όσον αφορά τη διαπραχθείσα στη Γερμανία παράβαση, το Γενικό Δικαστήριο υπέπεσε σε πλάνη περί το δίκαιο διαπιστώνοντας ότι η Επιτροπή προδήλως δεν ενήργησε κατά κατάχρηση των εξουσιών της κατά την εκτίμηση της συμβολής της Kone στη διενέργεια διοικητικής έρευνας και τη διαπίστωση της παραβάσεως με την προσβαλλόμενη απόφαση. Αυτή η πλάνη περί το δίκαιο έχει ως συνέπεια να στερηθεί αδίκως η Kone του προνομίου απαλλαγής, βάσει της ανακοινώσεως της Επιτροπής περί απαλλαγής από τα πρόστιμα και μειώσεως του ποσού τους στις υποθέσεις συμπράξεων (στο εξής: «ανακοίνωση του 2002»).
            
         
                
            
            
               Το Γενικό Δικαστήριο υπέπεσε επίσης σε πλάνη περί δίκαιο κρίνοντας ότι η μη τήρηση της ανακοινώσεως του 2002 από την Επιτροπή δεν ισοδυναμούσε με παραβίαση της αρχής των θεμιτών προσδοκιών.
            
         
                
            
            
               Όσον αφορά την παράβαση που διαπράχθηκε στις Κάτω Χώρες, το Γενικό Δικαστήριο υπέπεσε σε πλάνη περί το δίκαιο εμμένοντας στην άρνηση της Επιτροπής να μειώσει το ποσό του προστίμου που επιβλήθηκε στην Kone, κατ' εφαρμογήν της ανακοινώσεως του 2002, λόγω του εκ μέρους της Kone χαρακτηρισμού των πληροφοριών που παρέσχε με την αίτηση επιείκειας. Κατά συνέπεια, το Γενικό Δικαστήριο επικύρωσε την απόφαση της Επιτροπής, στο μέτρο που αρνείται στην Kone το προνόμιο της μειώσεως του ποσού του προστίμου που της επιβλήθηκε για τη συμμετοχή της στη σύμπραξη στις Κάτω Χώρες.
            
         
                
            
            
               Το Γενικό Δικαστήριο υπέπεσε επίσης σε πλάνη περί το δίκαιο κρίνοντας ότι η Επιτροπή δεν είχε παραβιάσει την αρχή της ίσης μεταχειρίσεως διαπιστώνοντας ότι τα στοιχεία που παρέσχε η Kone σχετικά με τη σύμπραξη στις Κάτω Χώρες δεν ήταν παρεμφερή προς εκείνα που παρέσχε η ThyssenKrupp σχετικά με τη σύμπραξη στο Βέλγιο.